# קול קורא 3/2024 – תחום איסוף, ריכוז ועיבוד נתונים, סקרים, ניטור ומחקר

## במסגרת קול קורא זה יתקבלו פניות לקידום מיזמים בתחום איסוף, ריכוז ועיבוד נתונים, סקרים, ניטור ומחקר לשני סוגי פעולות בלבד, על פי ההגדרות הבאות:

## א סקר מתחם מפורט – רב תחומי – הסקרים יבוצעו במרקמים שסומנו בתמ"א 35 כמרקם שמור ארצי ומכלולים נופיים. הסקרים יבוצעו במתחמים מוגדרים וסגורים. הנתונים שייאספו ישמשו בסיס לקידום תוכניות או מיזמים לטיפוח השטחים הפתוחים ולשמירה עליהם ועל ערכיהם, תוך מתן דגש על אופי הממצאים. התוצר העיקרי של הסקר יהיה סרגל שימושים בשטחים השונים. הליך זה יוכל להיעשות על ידי מבצעי הסקר או על ידי גורם המתמחה בנושאים אלה.

## ב סקר ממוקד מפורט – לשטח מוגדר, לשאלה מוגדרת, לנושא מוגדר – סקר, מחקר, ניטור ממוקד ופרטני של אתרים או נושאים שסווגו בעלי איכויות גבוהות או שאותרו בהם תופעות טבע ייחודיות. הסקר או הניטור יתמקד בשטחים בסדרי גודל קטנים יחסית או נושאים ממוקדים, אשר תורמים משמעותית לשמירה על המגוון הביולוגי ועל המערכות האקולוגיות. הסקרים, המחקרים והניטור יבוצעו בשטחים שהוגדרו כשטחים שאינם מיועדים לפיתוח. לצורך קבלת מימון על מגיש הבקשה להראות את הייעוד בתמ"א 35, בתמ"מ ובתוכנית מתאר מקומית.

## יודגש כי הסקרים שימומנו על ידי הקרן יתמקדו בשטחים ממוקדים ובמתחמים מוגדרים ויתבססו על נתונים ומיפויים כלליים ואזוריים שהוכנו במסגרת תמ"א 35 ונספחיה, ובתוכניות המתאר המחוזיות והמקומיות.

## סקר טבע ונוף, אשר יוגש כרקע לתוכניות המתאר הכוללניות, יועבר לקבלת התייחסות מנהל התכנון, אשר תהווה המלצה להנהלת הקרן בעת קבלת החלטה בדבר תקצובו, בכפוף להחלטות הקרן התקפות. מובהר כי אם יאושר מימון סקר טבע ונוף כחלק מתוכנית מתאר כוללנית, יוגבל שטחו לשטחים הפתוחים לצורכי עבודת הקרן, כהגדרתם בהחלטות הנהלת הקרן.

## מיזמים מסוג איסוף, ריכוז ועיבוד נתונים, סקרים, ניטור ומחקר (להלן "סקר"), אשר יוגשו לקרן, יעמדו בהחלטות הנהלת הקרן, ובכלל זה, בהגדרות הסקרים בהחלטות אלו, ויהיו בעלי היתכנות יישומית לקידום תוכניות או מיזמים עתידיים העונים על מטרות הקרן, לרבות מהלכים שעניינם בשמירה על השטחים הפתוחים ועל המגוון הביולוגי.

## לעניין זה, יפרט הגוף המבקש כיצד ניתן לקדם באמצעות תוצרי הסקר, באופן מעשי, את מטרות הקרן כהגדרתן בחוק ובתקנות.

## **הנחיות למילוי הבקשה:**

* יש להגיש את הבקשה בשפה העברית בצורה מקוונת דרך אתר רשות מקרקעי ישראל, באמצעות תשתית טפסים מקוונים של ממשל זמין. יובהר כי לא יתקבלו פניות או תוספות ועדכונים בכל דרך אחרת. יש לצרף את הצרופות כחלק ממילוי הבקשה, לרבות חתימות ואישורים של הגוף המגיש (להלן – המבקש) כנדרש בטפסים אלה.
* על המבקש לעיין במסמך להלן ובחוברת ההנחיות הכלליות ולוודא שבקשתו עומדת בכל התנאים שנקבעו, לרבות כל המסמכים הנדרשים.
* הנחיות הגשה ומועדי הגשה מפורסמים בחוברת ההנחיות הכלליות לקולות הקוראים השנתיים.

## טופס בקשה לקבלת סיוע מהקרן לשמירה על שטחים פתוחים – קול קורא מספר 3/2024 סקרים, ניטור ומחקר

1. שם תיק הבקשה:      .
2. פרטי המבקש:
3. שם הגוף המבקש:      .
4. פרטי אנשי קשר לנושא:
5. כתובות וטלפונים של הגוף המבקש:

|  |  |  |  |
| --- | --- | --- | --- |
| רחוב | מס' בית | שכונה  | מיקוד |
|       |       |       |       |

|  |  |  |  |
| --- | --- | --- | --- |
| יישוב | טלפון נייד | טלפון משרד  | פקס |
|       |       |       |       |

1. בעלי תפקידים ליצירת קשר:

|  |  |  |  |
| --- | --- | --- | --- |
| שם פרטי ומשפחה | ת.ז | תפקיד  | חתימה |
|       |       |       |       |

|  |  |
| --- | --- |
| טלפון נייד | דואר אלקטרוני |
|       |       |

|  |  |  |  |
| --- | --- | --- | --- |
| שם פרטי ומשפחה | ת.ז | תפקיד  | חתימה |
|       |       |       |       |

|  |  |
| --- | --- |
| טלפון נייד | דואר אלקטרוני |
|       |       |

חתימת מורשי החתימה של הגוף המבקש:

שם פרטי ומשפחה:

ת.ז:

תפקיד:

חתימה:

שם פרטי ומשפחה:

ת.ז:

תפקיד:

חתימה:

1. אימות חתימה על ידי עו"ד:

אני, הח"מ       עו"ד, מאשר בזה כלהלן:

1. כי ה"ה, החותמים הנ"ל, מוסמכים לחתום ולהתחייב כדין בשם הגוף המבקש על האמור בטופס הבקשה.
2. כל ההחלטות הדרושות על פי הוראות הדין לצורך החתימה על טופס הבקשה התקבלו כדין.

תאריך:       חתימת עו"ד:

## טופס אישור בדיקת נכונות נתונים קול קורא מספר 3/2024 סקרים, ניטור ומחקר

שם מבקש הבקשה:       להלן "הגוף המבקש/המבקש".

שם תיק הבקשה/המיזם:       להלן "הבקשה/המיזם".

מתוקף תפקידי כגזבר/מהנדס       (שם הגוף המבקש), אני מאשר שבדקתי את כלל התחשיבים והנתונים שעליהם מתבססת הבקשה       (שם תיק הפנייה לקרן) שהוגשה לאישורכם.

הבדיקה כללה את רשימות הפעולות שעליהן מתבססים התחשיבים, את רלוונטיות הפעולות לסוגי התחשיבים השונים ולמיזם המבוקש מהקרן, את אומדני העלויות ואת היקפי השתתפות משרדי הממשלה ושותפי מימון אחרים. כמו כן, בדקתי את תוכניות הפיתוח שעליהן מסתמך התחשיב, ושאר הנתונים שעליהם מתבססים התחשיבים.

הריני לאשר כי כל הנתונים תואמים את תוכניות הפיתוח הסביבתי וכן את התוכניות של הרשות המקומית/הגוף המבקש שבהם מבוצעת הפעילות במיזם ואת בסיסי הנתונים המעודכנים למיזם כפי שידועים לי.

שם ושם משפחה

תפקיד

תאריך

חתימה

העתק: ראש הרשות המקומית/מנכ"ל הגוף המבקש

## טופס התחייבות מנהלי קול קורא 3/2024 סקרים, ניטור ומחקר

שם מבקש הבקשה:       (להלן "הגוף המבקש/המבקש").

שם תיק הבקשה/המיזם:       (להלן "הבקשה/המיזם").

לכבוד

הקרן לשמירה על שטחים פתוחים

אנו, הגוף המבקש:      , מס' תאגיד

מתכבדים להגיש בקשתנו לקבלת תקציב במסגרת קול קורא של הקרן לשמירה על שטחים פתוחים (להלן: הקרן) לשנת 2024, ומתחייבים לקיים את כל ההתניות שלהלן, בקשר לכל סכום שתתקצב הקרן את הבקשה (להלן: כספי התקציב):

1. כספי התקציב ישמשו לצורך ביצוע הפעולות שעבורן ניתן התקציב ולצורך זה בלבד.
2. לא יועבר כל סכום מכספי התקציב ו/או מכספי התאגיד בכלל, המיועדים לטובת המיזם, לגוף אחר, לרבות למפלגה או לסיעה, לרבות "להוצאות שוטפות" של הסיעה או "להוצאות בחירות" של הסיעה, כמשמעותם וכהוראתם של מונחים אלה בחוק מימון מפלגות, התשל"ג-1973.
3. כספי התקציב ישולמו על בסיס דוחות פעולה, חשבונות וכן חשבוניות מס על כספים ששולמו על ידי המבקש במסגרת המיזם המאושר, שיוגשו לקרן על פי דרישתה.
4. המבקש ימציא לקרן במשך שנת הכספים, במועדים ובמתכונת שתיקבע על ידה, דיווחים כספיים ואחרים בקשר לשימוש בכספי התקציב.
5. המבקש ימציא לקרן דוח מקורות ושימושים לכל אחת מהפעילויות שאושרו במסגרת התקציב, על צירופיו, עד יום 30 ביוני בשנה שלאחר תום שנת הכספים.
6. כספי התקציב המבוקשים מהקרן הם כפי שמפורט בגוף הפנייה לקרן המצורפת למסמך זה, ואין בנמצא גופים נוספים אשר אישרו תקציב כספי עם ייעוד זהה לטובת המיזם טרום אישור זה, ואין כספי התקציב המבוקשים מהווים תקציב עודף למטרה.
7. כל כספי התקציב המבוקשים מיועדים לביצוע פעולות שטרם בוצעו.
8. לבקשה מצורף הסבר המפרט את המקורות והשימושים של הפעילות המבוקשת וכן ציון הקצבות ממשלתיות בהסבר נפרד.
9. ידוע לנו כי עלינו להתחיל בביצוע פעולות למימוש המיזם תוך 70 ימים מיום קבלת ההסכם מהקרן ולשלוח לקרן הוכחות המעידות על תחילת ביצוע המיזם ולכל הפחות הסכם חתום עם קבלן מבצע או נותן השירותים.
10. על המבקש להציג תוך 70 ימים מיום קבלת ההסכם מהקרן, אישור מועצת הרשות המקומית/הגוף, אשר בתחום שיפוטם יבוצע המיזם, על הסכמתם למיזם.
11. אם קיימת השתתפות תקציבית של הרשות המקומית, יועבר תוך 70 ימים מיום קבלת ההסכם מהקרן אישור הרשות המקומית לייעוד התקציב הנדרש מתוך התקציב הרגיל או אישור הממונה המחוזי במשרד הפנים לתב"ר שאושר על ידי מליאת הרשות המקומית עבור המיזם שעבורו מבוקשים כספי התקציב, ובצירוף אישור מליאת הרשות המקומית. זאת, במסגרת הגשת "טופס מעקב רבעוני אודות התקדמות המיזם".
12. אם קיימים גורמי מימון נוספים במיזם, יועברו מסמכים המעידים על הסכומים וייעודם, בהתאמה לנכתב בתיק המיזם, עם הגשת הבקשה, ובכל מקרה, לא יאוחר מ-70 ימים מיום קבלת ההתחייבות מהקרן.
13. מבקרים ומפקחים מטעם הקרן או נציגיה יורשו לבקר בכל עת במשרדי המבקש ובמתקניו ולעיין בספרי החשבונות שלו, בפרוטוקולים ובכל חומר הנוגע לניהול השוטף של המיזם, ובכל מסמך אחר שיידרש.
14. ידוע לנו כי הקרן תהיה רשאית להפסיק, להקטין או לעכב את תשלום כספי התקציב החל מתאריך שייקבע בהודעת הקרן, בכתב, במקרים כלהלן:
15. אם לא נבצע את הפעולות, או חלקן, כיאות, או אם לא נקיים את כל התנאים או ההתחייבויות - כאמור בכתב התחייבות זה בקשר לקבלת כספי התקציב, והכול בהתאם לשיקול דעתה הבלעדי של הקרן.
16. אם תקציב הקרן הופחת עקב מדיניות כלכלית.
17. אם לא יועברו לקרן מסמכים כנדרש.
18. אנו מתחייבים להחזיר לקרן את כספי התקציב במלואם או את יתרתם, כשהם צמודים למדד המחירים לצרכן, ועל פי דרישת הקרן - בתוספת ריבית חשב כללי, במקרים הבאים:
19. כספי התקציב לא שימשו למטרה שלשמה ניתנו.
20. לא בוצעו הפעולות/המיזם שאליהם יועדו כספי התקציב (לפחות 80% ביצוע תקציבי).
21. בכל מקרה שבו נעשה שימוש בכספי התקציב, או בחלקם, שלא בהתאם לפעילות שלשמה הוקצו הכספים.
22. בכל מקרה של עשיית מעשה או מחדל, בניגוד לאמור בכתב התחייבות זה.
23. בכל מקרה שבו יתברר כי שולמו לגוף המבקש כספי תמיכה ביתר.
24. בכל מקרה שבו יתברר כי הגוף המבקש לא עמד בתנאים לקבלת כספי התקציב.
25. אם הנתונים, שדווחו או שהוצהרו במסגרת הבקשה לקבלת כספי התקציב, התגלו, כולם או חלקם, בלתי נכונים.
26. ידוע לנו כי על בסיס סעיף טו, תוכל הקרן אף לקנוס את הגוף המבקש ו/או לקזז מכספי התקציב, כולם או מקצתם, שהגוף המבקש אמור לקבל בשנה הבאה, אם תאושר הבקשה.
27. כל ההוצאות הנוגעות לעריכת התחייבות זו וכן תיקון מסמכי היסוד יחולו על הגוף המבקש.
28. אנו מתחייבים בזאת שלא להמחות את זכות קבלת כספי התקציב המגיעה למבקש לכל אדם או גוף אחר.
29. אנו מתחייבים לבצע את הפעולות/המיזם עבורה/ו מבוקש התקציב, ולקבל את כל ההחלטות הנוגעות לביצוע כאמור במוסדותינו.
30. אנו מצהירים בזה שבחתימתנו על הדוחות הכספיים אנו מאשרים שכל ההוצאות וההכנסות הקשורות למבקש עברו ונרשמו בהנהלת החשבונות של המבקש.
31. ידוע לנו כי הקרן או נציגיה יהיו רשאים לבדוק את העלויות שהוצגו בבקשה בעצמם או באמצעות גורם אחר, ולקבוע כי עלות הפעילות המאושרת תהיה העלות שהוצגה בבקשה או אומדן הקרן, על פי הערכתה ושיקול דעתה הבלעדי, לפי הנמוך מבין השניים.
32. אנו מתחייבים לשיתוף פעולה מלא עם נציגי הקרן בכל הנושאים המטופלים במסגרת טופס התחייבות מנהלי זה.
33. ידוע למבקש כי לא ניתן יהיה לחתום על ההסכם לביצוע המיזם ולקבל תקציב מהקרן, טרם השלמת כל המסמכים והאישורים הנדרשים על פי טופס התחייבות מנהלי זה.
34. אנו מצהירים כי לא קיימת בשטח הבקשה תוכניות בינוי מאושרות או מתוכננות לעשור הקרוב ליום הגשת המיזם, הסותרות את הוראות הקרן.
35. אנו, החתומים מטה, מצהירים שכל פרטי בקשתנו לקבלת תקציב מהקרן, כפי שהוגשה להנהלת הקרן, נכונים ומלאים.
36. אנו מצהירים שידוע ומקובל עלינו שאם יתברר שפרטי בקשתנו או המידע שמסרנו אינם נכונים ומלאים, יהיו הנהלת הקרן ונציגיה רשאים לבטל את זכאותנו לקבלת כספי תקציב מהקרן, וכן לנקוט בכל האמצעים החוקיים שיעמדו לרשותם, לרבות סעדים להשבת הוצאות הקרן ונזקים שייגרמו לה בגין או בקשר עם הנ"ל.
37. אנו מאשרים שמיד עם קבלת הודעה בדבר אישור מימון המיזם על ידי הנהלת הקרן, יועברו לידי הנהלת הקרן, טרם חתימה על החוזה, קובצי מידע גיאוגרפי המגדרים את שטח המיזם בפורמט SHP או DWG.
38. אנו מתחייבים לפעול להנגשת המיזם בהתאם ומתוקף תקנות שוויון זכויות לאנשים עם מוגבלות (התאמות נגישות לאתר), התשס"ח-2008.
39. אין לבצע כל שינוי או תיקון בטופס התחייבות מנהלי זה.

## חתימת מורשי החתימה של הגוף המבקש:

שם:

מס' ת.ז:

תפקיד:

חתימה:

שם:

מס' ת.ז:

תפקיד:

חתימה:

אני, הח"מ      עו"ד, מאשר בזה כלהלן:

1. כי ה"ה, החותמים הנ"ל, מוסמכים לחתום ולהתחייב כדין בשם הגוף המבקש על האמור בטופס התחייבות המנהלי.
2. כל ההחלטות הדרושות על פי הוראות הדין לצורך החתימה על טופס ההתחייבות המנהלי התקבלו כדין.

תאריך       חתימת עו"ד